Младен Ђорђевић
Младен Ђорђевић (Београд,1969) је редовни професор трубе на Факултету музичке уметности у Београду од 1995. године на катедри за дувачке инструменте, од 1991. до 2011. године ради као први соло трубач Београдске филхармоније где у наредним годинама постаје један од водећих солиста на труби, како у Србији, тако и на Балкану и Европи. У току своје досадашње каријере сарађивао је са многим солистима и диригентима.

Педагошки рад 
Године 1990. године дипломирао је на Факултету музичке уметности у Београду , а на истом 1993. године магистрирао. На истом факултету 1995. године постаје доцент трубе где и данас ради у звању редовног професора. У периоду од 2005. до 2011. године предаје на Академији уметности Универзитета у Новом Саду. Од 1998. до 2011. године на Музичкој академији Универзитета Црне Горе је професор трубе.

Солистичка каријера 
Године 1989. запошљава се као трећи трубач у Београдској филхармонији где постаје први солиста на труби 1991. године и до 2011. наставља рад у истој установи. Имао је прилику да сарађује са многим значајним именима класичне музике као што су Зубин Мехта (3. Малерова симфонија) , Сергеј Накарјаков , Ерик Обије , Марта Аргевич, Сретен Крстић и многи други.

Дискографија 
 ЦД Ерик Обијеа: Иван Јевтић– Комплет Trumpet works, као друга труба у Дивергенту за две трубе и оркестар (Harmonia Mundi , 2002.) 
 ЦД Иван Јевтић: Концерт за трубу и тромбон (ПГП РТС, Београд)
 ЦД Југослав Бошњак: Откровење Св. Јована за соло трубу и хор (ПГП РТС Београд,2008.)
 ЦД Татјане Ранковић клавир Димитри Шостакович Концерт за клавир и трубу (IBOX,N.Y.USA(2010))
 ЦД Trumpi and Jazzical са музиком Клод Болинга, Анте Гргина и М. Гарсона, за трубу и Jazz трио (ФМУ-Београд) 
 ЦД са Мајом Смиљанић Радић са барокним делима за трубу и оргуље (ФМУ-Београд)

Репертоар 

Репертоар Младена Ђорђевића обухвата класичан репертоар трубе, од барока до 20. века и Jazza. У досадашњој каријерипосебну пажњу је посветио српским композиторима и промовисању нових дела од којих су му нека и посвећена: С. Божић Лазарево бденије, Концерт за трубу; Ј. Бошњак: Откровење Св. Јована за трубу и хор; Д. Деспић: Концерт за трубу и оркестар; Анте Гргин: Лаура-Jazz свита.

Награде и признања 

Добитник је Златне плакете Београдске филхармоније и Сребрне медаље Универзитета уметности у Београду.

Референце

Спољашње везе 
 Међународно такмичење Петар Коњовић
 Концерт студената трубе из класе Младена Ђорђевића
 Концерт БЦ БРАСС-а у Дому омладине Београд
 Сабор трубача у Гучи
 Педагошки рад
 Концерт Младена Ђорђевића и Ерика Обијеа у сарадњи са Француским институтом у Србији
 ЦД Музика класика бр. 6
 БЕМУС 2005. године
 Концерт на 41. НИМУС-у
 Свечано отварање 41. НИМУС-а 
 ВГ БРАСС

Рођени 1969.
Професори београдског универзитета